钦定古今图书集成/明伦汇编/闺媛典/第263卷 > 吴宝秀妾林氏汤氏
## 钦定古今图书集成/明伦汇编/闺媛典/第263卷 > 吴宝秀妾林氏汤氏

按《温州府志》：“林氏、汤氏，俱吴宝秀妾，平阳人。宝秀被
逮，妻陈氏谓林、汤曰：‘夫子蒙难，吾义当相从地下，诸
孤虽非尔出，犹尔子也’。二妾并答曰：‘孤幼家贫，飘泊
异乡，未知所止，倘得携孤归里，以俟成立，是所志也’。”
陈竟以死殉，秀释还，未及期而殁。二妾相视死守，蔬
食缟衣，勉诸子就外傅，俱克成立，事二庶母如所生。
事闻，有司岁给金帛。崇祯间旌表，并以寿终。